23 מארינה

23 מארינה הוא גורד שחקים סופר גבוה המתנשא לגובה של 392.8 מטר וכולל 88 קומות על-קרקעיות ועוד 4 קומות תת-קרקעיות, המשמש למגורים בדובאי, שבאיחוד האמירויות הערביות. המגדל היה גורד השחקים הגבוה ביותר בעולם המשמש למגורים בלבד, עד השלמת בנייתו של מגדל הנסיכה בדובאי. במגדל 57 בריכות שחייה ולכל דירה בעלת שני מפלסים (דופלקס) מעלית פרטית משלה. בניית המגדל החלה ב-2006 והסתיימה ב-2012. נכון לשנת 2025, הוא הבניין ה-4 בגובהו בדובאי, ה-4 בגובהו באיחוד האמירויות הערביות, ה-6 בגובהו במזרח התיכון וה-46 בגובהו בעולם. קישורים חיצוניים 23 מארינה באתר המועצה לבניינים גבוהים וסביבת מחיה עירונית (CTBUH)